На основу члана 14. Одлуке о манифестацијама и програмима у области културе од значаја за Град ("Службени лист Града Ниша", број 7/2012, 44/2015 и 115/16), члана 7. Правила о организацији и раду сталне манифестације Нишке интернационалне музичке свечаности ''НИМУС'' (''Службени лист Града Ниша'', број 84/2005) и чланова 21. и 37. Статута Града Ниша ("Службени лист Града Ниша", број 88/2008 и 143/2016),

Скупштина Града Ниша, на седници одржаној \_\_\_\_\_\_2017. године, донела је

**Р Е Ш Е Њ Е**

**o oбразовању Савета манифестације**

**Нишке интернационалне музичке свечаности - "НИМУС"**

**I** Образује се Савет манифестације Нишке интернационалне музичке свечаности "НИМУС" (у даљем тексту: Савет манифестације), у следећем саставу:

1. Светозар Везенковић, дипломирани музичар;
2. Весна Братић, професор музике;
3. Јелена Милошевић, професорка клавира;
4. Данијела Перић, дипломирани економиста;
5. Милена Мишић Филиповић, професор књижевности;
6. Владимир Ђекић, дипломирани музичар;
7. Немања Божанић, правник.

**II** У свом раду Савет манифестације ће се у свему придржавати одредби из Одлуке о манифестацијама и програмима у области културе од значаја за Град и Правила о организацији и раду сталне манифестације Нишке интернационалне музичке свечаности ''НИМУС''.

**III** Мандат изабраних чланова је две године.

**IV** Доношењем овог решења престаје да важи Решење о образовању Савета манифестације Нишке интернационалне музичке свечаности - "НИМУС" (''Службени лист Града Ниша'', број 44/2015).

**V** Ово решење објавити у ''Службеном листу Града Ниша''.

Број:

У Нишу,\_\_\_\_\_\_\_\_\_2017. године

**СКУПШТИНА ГРАДА НИША**

Председник

Мр Раде Рајковић

**OБРАЗЛОЖЕЊЕ**

На основу члана 14. Одлуке о манифестацијама и програмима у области културе од значаја за Град ("Службени лист Града Ниша", број 7/2012, 44/2015 и 115/16), сталном манифестацијом управља Савет манифестације, који образује Скупштина Града, из реда стручних и јавних радника и познаваоца у области културе.

Чланом 7. став 2. Правила о организацији и раду сталне манифестације Нишке интернационалне музичке свечаности -''НИМУС'' („Службени лист Града Ниша“, број 84/2005) прописано је да Савет има седам чланова које именује Скупштина Града. Став 3. истог члана прописује да по једног члана Савета НИМУС-а предлажу Нишки симфонијски оркестар и Нишки културни центар, а став 4. истог члана да мандат чланова Савета траје две године.

Скупштина Града Ниша на седници одржаној 08.06.2015. године донела је Решење о образовању Савета манифестације **Нишке интернационалне музичке свечаности - "НИМУС"**. Мандат члановима савета истиче 07.06.2017. године.

У циљу континуираног рада Савета манифестације Нишке интернационалне музичке свечаности - "НИМУС", приступило се благовремено припреми избора чланова у састав овог органа.

У складу са Одлуке о манифестацијама и програмима у обаласти културе од значаја за Град и Правила о организацији и раду сталне манифестације Нишке интернационалне музичке свечаности ''НИМУС'', а на основу референци у раду, интересовања и искуства у праћењу одређене области, дати су предлози за чланове Савета као у диспозитиву.

Секретаријат за културу и информисање упућује Нацрт решења о образовању Савета даљу процедуру надлежним органима Града, на разматрање и одлучивање.

**Секретаријат за културу и информисање**

**СЕКРЕТАР**

**Небојша Стевановић**